google/wiki40b huggingface dataset:
Kiborgas

Kiborgo sąvokos neaiškumas

Dabartinėje kultūroje kiborgo sąvoka yra pakankamai neaiški. Neretai kiborgais laikomi ir organizmai, kurie papildyti bet kokiais dirbtiniais organais. Tokiu atveju kiborgu tektų vadinti ir žmones su implantuotais dirbtiniais klubo sąnariais ar su implantuotais dantimis, nors šie implantai su kibernetika neturi nieko bendro. Tuo tarpu žmogus su kelių režimų širdies stimuliatoriumi (dirbtiniu ritmo vedliu), kuris keičia širdies ritmą pagal apkrovą, labiau pagrįstai gali būti laikomas „minimaliu“ kiborgu.
Tą painiavą papildo ir tai, kad bet kokie sustiprinantys priedai ir tobulesni implantai neretai vadinami bioniniais implantais, o organizmai su tokiais implantais automatiškai priskiriami prie kiborgų.

Kiborgo sąvokos ryšiai su kitomis sąvokomis

Didėjant kiborgizacijos lygiui kiborgas darosi vis labiau dirbtinis, kol virsta androidu – žmogaus pavidalo robotu.
Rimantas Didžiokas

Biografija

1960–1971 m. mokėsi Bagaslaviškio vidurinėje mokykloje. 1976 m. baigė Kauno politechnikos institutą, įgijo maisto pramonės mašinų ir aparatų inžinieriaus mechaniko kvalifikaciją. 1986–1987 m. stažavo Drezdeno technikos universitete. 1993–1994 m. pagal Europos Sąjungos programą „TEMPUS“ kėlė kvalifikaciją Drezdeno universitete. 1995–1996 m. studijavo Drezdeno technikos universitete pagal „Volkswageno“ fondo jaunųjų mokslininkų rėmimo programą. Technikos mokslų kandidatas (dabar daktaras).
1976–1991 m. Kauno politechnikos instituto asistentas, docentas, katedros vedėjas. 1992–1996 m. – Klaipėdos universiteto Mechanikos inžinerijos katedros vedėjas. 1995–1996 m. Klaipėdos miesto savivaldybės tarybos narys. 1996 m. lapkričio 25 d. – 2000 m. Lietuvos Respublikos Seimo narys, dirbo Ekonomikos komitete, nuo 2000 m. gegužės 9 d. Biudžeto ir finansų komitete. 1999–2000 m. Lietuvos Respublikos Vyriausybės susisiekimo ministras. 2000 m. Klaipėdos universiteto Jūrų technikos fakulteto Mechanikos inžinerijos katedros vedėjas, daktaras. 2003–2007 m. Klaipėdos miesto savivaldybės tarybos narys.
1993 m. Tėvynės sąjungos (Lietuvos konservatorių) narys. Žmona Virgilija, dukterys Eglė ir Vaiva.
Jonas Čeponis (1935)

Jonas Čeponis (g. 1935 m. rugpjūčio 1 d. Klaipėdoje) – Lietuvos vertėjas.

Biografija

1953–1559 m. studijavo Kauno medicinos institute, įgijo gydytojo specialybę. Dirbo šio instituto Patologinės anatomijos katedros asistentu, vėliau docentu. 1972 m. apgynė medicinos mokslų kandidato (dabar medicinos daktaro) disertaciją. Paskelbė apie 70 mokslinių publikacijų.
Nuo 2000 m. dirba tik literatūros vertėjo darbą. Pirmoji vertimo publikacija 1990 m. Verčia iš anglų ir prancūzų kalbų.
Daubakiškiai

Aplinkinės gyvenvietės

Pavėkiai – 1 km
KURŠĖNAI – 10 km
ŠIAULIAI – 22 km
Gilvyčiai – 2 km
Šemetiškiai – 3 km
Sausio 22

Vardadieniai

Anastazas (Nastas, Nastys) – Anastazija (Nastazija, Nastė) – Asta – Astijus – Audrius (Audrys) – Aušrius (Aušrys) – Džiugas – Gaudentas – Skaistė – Vincenta (Vincė) – Vincentas (Vincas) – Vincentina
Jonas Garalevičius

Jonas Garalevičius (1871 m. vasario 21 d. Žalpiai, Raseinių apskritis – 1943 m. birželio 10 d. Kaunas, palaidotas Žalpių kapinėse) – Lietuvos muzikos instrumentų meistras, lietuvių tautinio sąjūdžio veikėjas, aviacijos konstruktorius, verslininkas.

Biografija

1884–1898 m. vargonus statyti mokėsi ir dirbo Barnimo Griunebergo (Barnim Grüneberg, 1828–1907) vargonų statybos įmonėje Štetine, (dab. lenk. Szczecin Ščecinas). Montavo firmos vargonus įvairiose šalyse.
1898 m. J. Garalevičius atvyko į Kauną, susipažino su kompozitoriumi Juozu Naujaliu, per kurį gavo pasiūlymą pataisyti vargonus Kavarsko bažnyčioje. Užsakymų vis daugėjant, prasidėjo savarankiška J. Garalevičiaus veikla. Dar tais pačiais metais Želvos bažnyčioje savarankiškai pastatė pirmus naujus vargonus. Kaune Daugirdo g. nusipirko namą. Spaudoje esama duomenų, kad jame 1905 m. įsirengė vargonų dirbtuvę „Fabrika muzikos instrumentų“. 1898–1914 m. suremontavo, restauravo, perstatė apie 100 vargonų. Jono Garalevičiaus „Fabrika muzikos instrumentų“ buvo sunaikinta per Pirmąjį pasaulinį karą.
Jonas Garalevičius pastatė apie 20 naujų vargonų.
Lietuvoje (Birštono Šv. Antano Paduviečio bažnyčiai, Garliavos Švč. Trejybės bažnyčiai, Lazdijų Šv. Onos bažnyčiai, Metelių Kristaus Atsimainymo bažnyčiai, Platelių Šv. apaštalų Petro ir Pauliaus bažnyčiai, Prienų Kristaus Apsireiškimo bažnyčiai, Raseinių Švč. Mergelės Marijos Ėmimo į dangų bažnyčiai, Simno Švč. Mergelės Marijos Ėmimo į dangų bažnyčiai, Šilavoto Švč. Jėzaus Širdies bažnyčiai, Telšių Šv. Antano Paduviečio katedrai, Vadžgirio Šv. Juozapo bažnyčiai, Veliuonos Švč. Mergelės Marijos Ėmimo į dangų bažnyčiai, Vilkijos Šv. Jurgio bažnyčiai, Želvos Šv. Ignaco Lojolos bažnyčiai).
LDK teritorijoje: trejus vargonus - Seinų katedrai; (vieneri jų yra geriausieji jo vargonai), Baltarusijoje(Gudijoje) (Breslauja), Ukrainoje (Smila), Latvijoje.
J. Garalevičius paprastai vadinamas Kauno vargonų meistru, kartais įvardijamas ir skambiau – Lietuvos vargonų kūrimo klasiku, minimas tarp žymiausių Lietuvoje vargonus stačiusių ir atnaujinusių meistrų, užsieniečių Nicolaus Jantzon, Johann Preuss, Georg Adam Neppert, Bruno Goebel, lietuvių Juozapo Radavičiaus ir Martyno Masalskio.
Jono Garalevičiaus fabrike Daugirdo gatvėje buvo ir kanklių skyrius. 1901–1914 m. J.Garalevičius su J. Astrausku pagamino daugiau kaip 2000 styginių instrumentų (citrų su 15-25 stygomis, 3 arba 6 klavišais, suvalkiečių dvylikastygių kanklių).
Jonas Garalevičius parašė tris vadovėlius kaip skambinti citra ir kanklėmis, visi išleisti 1910 m. Išleido ir laikrodininkystės vadovėlį, parašė straipsnių į spaudą apie vargonus ir vargonininkus.
1911 m. savo dirbtuvėse Kaune su A. Kulvinskiu sukonstravo ir pagamino pirmuosius Lietuvoje sklandytuvus.
Pirmojo pasaulinio karo metais Rusijoje vadovavo karinėms gamykloms.

Kultūrinė-visuomeninė veikla

Nuo XX a. pradžios dalyvavo lietuvių tautinio atgimimo sąjūdyje, draugijos „Dama“ veikloje.
1907 m. Šv. Grigaliaus draugijos įkūrimo iniciatorius.
1918 Lietuvos Tarybos įgaliotinis Kauno miestui ir apskričiai. Vėliau tarnavo ministerijose, buvo Kauno amatų mokyklos direktorius.
Kalimantanas

Kalimantanas (indonez. Kalimantan) – Indonezijai priklausanti 548,005 km² ploto Borneo salos pietinė dalis. Šiaurėje ribojasi su Malaizijai priklausančiu Malaizijos Borneo dalimi.
UEFA Europos lyga

Istorija

Pradėta organizuoti 1955 m. kaip tarpmiestinė Mugių taurė, pirmosios varžybos vyko iki 1958 m., antrosios – nuo 1958 m. iki 1960 m., vėlesnės varžybos vykdavo vienerius metus. 1971 m. varžybos performuotos į UEFA taurę, tų metų rudenį taip pat išaiškintas galutinis taurės laimėtojas: Barselonos FC klubas (3 kartus laimėjęs taurę) nugalėjo Lidso „United“ klubą (2 kartus laimėjęs taurę) rezultatu 2:1.
Iki 1999 m. tradiciškai UEFA taurėje dalyvavo antrąsias vietas šalių aukščiausiose lygose užėmę klubai. 1999 m. panaikinus taurių laimėtojų taurę, UEFA taurėje dalyvauja ir šalies taurę iškovoję klubai.
UEFA taurės turnyro atrankoje šalį atstovaujančių klubų skaičius priklauso nuo šalies UEFA skaičiuojamo reitingo. Taip pat į atrankos varžybų antrąjį etapą patenka 11 komandų, įveikusių UEFA Intertoto trečiąjį etapą, bei komandos, neįveikusios UEFA Čempionų lygos atrankos etapų ar iškritusios grupės varžybose.
Brakpanas

Istorija

1888 m. čia atidaryta pirma anglies kasykla, netrukus nutiestas geležinkelis. Nuo 1905 m. Brakpanas tapo svarbiu aukso gavybos centru. Pradžioje augo kaip Benoni priemiestis, bet 1912 m. paskelbtas atskiru miestu. Vykdyta ir metalo apdirbimo pramonė. XX a. antroje pusėje aukso telkiniai išseko ir Brakpano reikšmė sumenko. Vėliau čia įrengti kazino, pramogų centrai, siekiant mažinti nedarbą.
Salako pagrindinė mokykla

Istorija

Salako mokykla istoriniuose šaltiniuose kaip parapijinė mokykla minima jau 1781 metais. Joje buvo mokoma lenkų, lotynų, vėliau rusų kalba. 1906 m. mokykloje pradėjo dirbti aušrininkas Antanas Poderys, įvestos pamokos lietuvių kalba. Pirmojo pasaulinio karo metais mokykla uždaryta. 1918 m. pradėjo veikti keturmetė, nuo 1936 m. šešiametė mokykla. 1944 m. mokykla perorganizuota į progimnaziją, joje mokėsi 182 mokiniai, vėliau pastatytas priestatas. 1949 m. mokykla tapo vidurine, išleista pirmoji abiturientų laida – 11 mokinių. 1963 m. įrengti nauji kabinetai, dirbtuvės, valgykla, mokėsi apie 350 mokinių. 1977 m. pastatytas naujas priestatas, sporto salė. 2001 m. mokykla išleido paskutinę, 52-ąją, abiturientų laidą ir tapo dešimtmete mokykla.
Edmundas Baltakis

Biografija

1953–1964 m. mokėsi Kauno J. Jablonskio vidurinėje mokykloje, 1970 m. baigė Kauno medicinos institutą, gydytojas.
1967–1970 m. Kauno respublikinės klinikinės ligoninės jaunesnysis medicinos darbuotojas, 1970–1975 m. Joniškio rajono centrinės ligoninės gydytojas chirurgas, nuo 1975 m. – Joniškio r. savivaldybės ligoninės (VšĮ Joniškio ligoninė) vyriausiasis gydytojas. Jam vadovaujant paruoštos ir įgyvendintos 5 VšĮ Joniškio ligoninės stacionarinių paslaugų ir struktūros restruktūrizavimo programos. 
Lietuvos Respublikos liberalų sąjūdžio narys. Nuo 2011 m. Joniškio rajono savivaldybės tarybos narys. 
Lietuvos gydytojų vadovų sąjungos tarybos pirmininkas. Žmona Vanda Ona (g. 1953 m.), vaikai Rūta (g. 1971 m.), Valdas (g. 1981 m.), Edmundas (g. 1982 m.).
Tarptautinė vaikų gynimo diena

Tarptautinė vaikų gynimo diena – švenčiama birželio 1-ąją.
Ši diena – tai priminimas visuomenei apie būtinybę saugoti ir gerbti vaikų teises. Tai pagrindinė sąlyga kuriant ir formuojant humanišką, teisinę ir dvasiškai sveiką visuomenę.

Istorija

1949 m. Tarptautinėje moterų federacijos sesijoje buvo įteisinta Birželio 1-oji – Tarptautinė vaikų gynimo diena, o pirmą kartą ji paminėta 1950 m.
Lietuva 2011 m. Eurovizijoje

Dalyvavimas

2010 m. lapkričio 12 d. LRT paskelbė, kad galutinis sprendimas dėl dalyvavimo Eurovizijoje bus praneštas 2010 m. lapkričio 26 d. Lietuvos delegacijos pirmininkas Audrius Giržadas sakė, kad tikimybė Lietuvai dalyvauti Eurovizijoje yra apie 90 %.
2010 m. lapkričio 24 d. LRT patvirtino, kad Lietuva dalyvaus 2011 m. Eurovizijoje.

Nacionalinė atranka

70 atlikėjų siuntė savo paraiškas, bet sudaryta speciali komisija, iš šių dainų atrinko tik 44 atlikėjus. Pusfinaliuose pasirodė 40 dalyvių, nes likę 4 pasitraukė. Pusfinaliai vyko vasario 5, 12 ir 19 dienomis, iš kurių žiūrovai ir komisija atrinko po tris dainas, kurie keliauja į finalą. Vėliau LRT atrinko dar po vieną dainą iš 3 pusfinalių. Dar vieną atlikėją delegavo portalo zebra.lt lankytojai. Finale pasirodė iš viso 13 atlikėjų. Nugalėjo Evelina Sašenko su daina „C’est ma vie“.
Didieji Mogolai

Didieji Mogolai (hindi मुगल बादशाहों की सूची ) – Mogolų imperijos valdovų dinastija, valdžiusi 1526−1858 m. Save vadino šachais arba padišachais.

Istorija

Mongolų ir tiurkų kilmės dinastija. Pradininkas − Timūro ir Čingischano palikuonis Babūras, kilęs iš Ferganos Mogolistane (taip tuo metu vadinta Centrinė ir Vidurinė Azija). Iš to kilo ir Mogolų pavadinimas. XVII a. europiečiai dinastiją pavadino Didžiaisiais Mogolais.
Žymiausi valdovai: Babūras, sumušęs sultono Ibrahimo Lodi ir jo sąjungininkų kariuomenę ir tapęs Delio bei Agros valdovu, Humajunas, Akbaras, Džahangyras, Džahanšachas, Aurangzebas.
Formaliai Didieji Mogolai Indijos valdovais buvo iki 1858 m., britų pašalinti iš sosto už tai, kad rėmė 1857−1859 m. Indų sipajų sukilimą.
Osmusaro koplyčia

Osmusaro Jėzaus koplyčia (est. Jeesuse kabel, šved. Jesu Kapell) – koplyčia, stovinti Estijos Osmusaro saloje, Baltijos jūroje. 
2014 m. kartu su kapinėmis paskelbta nacionaliniu kultūros paminklu. Koplyčia pastatyta iš vietinio klinties akmens, 12x7 m dydžio, su 10 m aukščio bokštu. Išlikę užkonservuoti statinio fragmentai.

Istorija

Pirmoji medinė koplyčia pastatyta Osmusaro uoste XVI  a. Dėl Osmusaro salos kasmetinio kilimo po 3 mm koplyčia šiuo metu stovi už 1,5 km į šiaurę nuo uosto.
1766 m. užbaigta mūrinė koplyčia.
1852 m. ant šventoriaus vartų stogelio buvo įtaisyta Martyno Liuterio, skaitančio Bibliją, skulptūra. Čia ji pateko iš britų sudužusio laivo.
1940 m. raudonarmiečiai išvarė iš salos septynias vietos šeimas. Ant koplyčios sienos įrengta atminimo lenta su šių šeimų narių vardais. Iki Antrojo pasaulinio karo saloje daugiausiai gyveno švedų.
Per karą koplyčia buvo smarkiai apgriauta, iki šių dienų išliko tik priekinis fasadas su bokštu. 1994 m. pašventinta buvusių gyventojų pastatyta nauja varpinė. 2011 m. koplyčios liekanos buvo užkonservuotos.
Gerbėjos nepasilieka pusryčiams

Siužetas

Lėktuvu į Berlyną grįžta Lila. Ji siaubingai knarkia skrydžio metu ir net sugeba apseilėti bendrakeleivį. JAV praleido ištisus metus. Per tą laiką jos mama susirado jaunesnį vyruką. Sesuo pakvaišusi dėl  „Berlin Mitte“ grupės. Botanikos sode ji susiduria su Kristoferiu, šios grupės nariu. Vyrukas pagalvojo, kad ji yra jo fanė, tačiau mergina jo neatpažįsta. Lila užmiršo savo telefoną, o jis rado. Kai susitinka, jie gerai praleidžia laiką. Bet vėliau aiškėja, kad vyrukas yra sudaręs kontraktą ir privalo neturėti merginos mažiausiai metus. Lilos jaunėlė sesuo Liucė (Liuciferis) papasakojo draugei, o jos šią žinią apie sesers draugystę su superžvaigžde greitai išplatino. Krisas pagalvoja, kad tai Lilos darbeliai ir ji bando prasigyventi iš šios istorijos. Grupės vadybininkai neigia bet kokius Kriso santykius su Lila.
Cirkliškio dvaras

Istorija

Cirkliškio dvarą valdė Lietuvos didysis kunigaikštis, vėliau – kiti didžiūnai. Vėliau valdytas grafų Juozo, Edvardo ir Vladislovo Mastovskių. Jie pastatė rūmus (pamatinis akmuo su data 1823 m.; dvaras dar vadintas Švenčionių vardu), užveistas parkas. Už 1863 m. sukilimo rėmimą Mastovskiai buvo ištremti į Tobolsko guberniją.
Nors spėjama, kad Cirkliškio dvaro centriniai rūmai statyti XVIII a. pabaigoje pagal Vilniaus universiteto profesoriaus architekto L. Gucevičiaus projektą, o 1820–1823 m. rekonstruoti, tačiau pagal istorinius dokumentus rūmai statyti 1823–1880 m. pagal architekto iš Vienos projektą. Išliko tik dalis puošnaus rūmų interjero.
Sovietmečiu dvaro rūmuose įkurtas tarybinis ūkis-technikumas. Šiuo metu juose yra Cirkliškio seniūnija, įsikūręs Švenčionių profesinio rengimo centras.
SK Rapid Wien

Istorija

1935 m. du mėnesius Vienos „Rapid“ klube stažavosi ltn. Romualdas Marcinkus.
1937 m. „Rapid“ lankėsi Lietuvoje . Rugpjūčio 14 d. sužaidė su LFLS 3:2 (1:1); rugpjūčio 15 d. su Kovas Kaunas komanda 0:0, o rugpjūčio 18 d. - su Lietuvos futbolo rinktine 5:2 (4:2)
Death

Biografija

Viskas prasidėjo 1983 metais, kai Chuck Schuldiner, būdamas 16 metų, suformavo savo pirmają grupę „Mantas“. Išleidus vos keletą demo ir gyvų įrašų grupė iširo. Chuck iškart pradėjo planuoti naują grupę, labai paprastu pavadinimu – „Death“. Šis pavadinimas ilgainiui įsiskiepijo, kaip naujos, heavy metal atšakos, pavadinimas – death metal. 1987 išleidžia pirmajį savo albumą „Scream Bloody Gore“. Tais pačias metais surengia ir pirmajį koncertinį turą. 1990 metais grupės nariai, prieš Chuck Schuldiner'io norus, suorganizuoja koncertinį turą po Europą. Tai labai supriešina grupę, tačiau po kurio laiko, Chuck ryžtasi toliau dirbti su „Death“, nepaisant įvairių gandų, tokių kaip, kad jis jau neva suformavo naują Glam Metal stiliaus grupę, ar kad jis paguldytas į psichiatrijos ligoninę. 1991 nufilmuotas pirmasis vaizdo klipas „Lack Of Comprehension“. Tais pačiais metais suorganizuoja pasaulinį turą, kurio metu apkeliauja JAV ir Kanadą, prisideda prie kalėdinio turo po Europą, su tokiom grupėm, kaip „Napalm Death“, „Pestilence“, „Cannibal Corpse“ ir „Dismember“. 1993 metais nufilmuoja antrą ir paskutinį vaizdo klipą „The Philosopher“. 1996 suformuoja ir pradeda dirbti su nauja grupe „Control Denied“. Tačiau dar vis grįžta į „Death“. 1998 įrašomas paskutinis „Death“ albumas „The Sound Of Perseverance“. 1999-ais jau išleidžiamas pirmas jo naujosios grupės „Control Denied“ albumas – „The Fragile Art Of Existence“. Chuck Schuldiner'iui nustatoams smegenų auglys. Nepaisant to, jis toliau dar pajėgia dirbti su „Control Denied“ ir įrašinėja antrą albumą. Liga vis sunkėja. 2001 metais išleidžiamas Live CD/DVD albumas „Live in LA“. Po komercinio pasisekimo, išeina antras Live CD/DVD albumas „Live in Eindhoven“. Taip Chuck bandė sukaupti pinigų gydymui. Albumas kainavo labai menka sumą, ir 2,50$ nuo kiekvieno CD pereidavo į Chuck Schuldiner medicinos fondą. Deja jam tai jau nepadėjo ir po 2-jų su puse metų, 2001-mųjų gruodžio 13-tą mirė. Taip baigėsi ir „Death“ bei „Control Denied“ istorija.
Baltataškis spragtukas

Išvaizda

Kūnas 18-28 mm, rusvas, pilkas, margas. Išvaizda daug kuo panašus į margąjį žiogą, tik daug mažesnis ir neturi žalios spalvos. Užpakalinės kojos ilgos, stiprios, pritaikytos šokinėjimui. Antenos ilgos, viršija kūno ilgį. Sparnai ilgi, apie 15-20 mm ilgio, išsikiša už pilvelio galo, todėl gali skraidyti. Patinėliai turi svirpimo organus antsparnių pradžioje, o patelės turi apie 8-10 mm ilgio, lenktą kiaušdėtį.

Biologija

Žiogas visaėdis, minta augalais bei smulkiais vabzdžiais. Aktyvus ir dieną, ir naktį. Patinėliai pateles kviečia čirpdami aukšto tono garsais. Patelės kiaušinius deda dirvoje, pūvančioje medienoje. Kiaušiniai žiemoja 1-2 kartus, nimfos ritasi kitų metų balandį arba gegužę. Perėjusios 7 ūgius virsta suaugėliais, kurie atsiranda birželį-liepą ir gyvena iki rugsėjo-spalio.
Europos Sąjungos energetikos teisė

Europos Sąjungos energetikos teisė – visuma teisės normų, reguliuojančių energijos ūkio (energetikos) veiklą, energetikos plėtojimo ir valdymo pagrindus, efektyvų energijos ir energijos išteklių vartojimą, nustato atskirų energetikos sektorių veiklos ir energetikos įmonių bei vartotojų santykių ypatumus Europos Sąjungoje. Europos Sąjungos teisės sritis.

ES energijos ūkio valdymo teisė

ES administracinės energetikos teisės srityje išskirtinos specialios institucijos, atsakingos už energetikos klausimus ES. Europos Sąjungos lygmeniu energetikos klausimus kuruoja Energetikos ir transporto generalinis direktoratas. ES energetikos komisaras – latvis Andris Piebalgs. Ateityje planuojama steigti atskirą Energetikos direktoratą.
Overloaded: The Singles Collection

Albumo istorija

„Sugababes“ grįžo į įrašų studiją 2006 m. vidurį, kad pradėtų įrašyti grupės penktąjį albumą. Grupė įrašė dvi naujas dainas jų geriausių hitų kolekcijai, pavadinimu „Overloaded“. Pagrindinis singlas iš kompiliacijos buvo daina „Easy“, parašyta kartu su George Astario ir Jason Pebworth grupės „Orson“ iš Kalifornijos nariais. „Easy“ buvo išleistas 2006 m. lapkričio mėnesį ir pasiekė 8 vietą JK tope, 4 vietą Kroatijoje, bei 5 vietą Slovakijoje. Singlų kompiliacija buvo išleista 2006 m. lapkričio 13 d., albumas pasiekė trečiają vietą JK albumų tope. Kompiliacijoje buvo dainų nuo „One Touch“ iki „Taller in More Ways“. Atskiras DVD albumas buvo taip pat išleistas, jame yra 14 grupės videoklipų, karaoke versijos, taip pat gyvi „Sugababes“ pasirodymai, remiksai.
Klijų pistoletas

Klijų pistoletas – rankinis elektrinis įrankis, karštų klijų pistoletas, skirtas įvairiapusiškam panaudojimui: montavimo ir remonto darbams, tvirtinimui, siūlių užpildymui ir sandarinimui. Būna įrankiai su laidiniu maitinimu arba veikiantys su akumuliatoriais.

Apibūdinimas

Klijų pistoletus naudoja ne tik profesionalūs statybininkai, jie tinka ir skubiems nedideliems remonto darbams namuose, pavyzdžiui, klijuoti keramiką, medieną, plastmasę, stiklą ir kt. Žemos temperatūros klijų pistoletai dažniausiai skirti įvairiems kūrybingiems laisvalaikio darbams, vaikų mokykliniams projektams, klijuojant smulkius daiktus iš įvairių medžiagų (nuotraukų dekoravimas, atvirukų, žaislų darymas, gėlės, vainikai, stiklas, medis). Žemos temperatūros nustatymas leidžia klijuoti karščiui neatsparias medžiagas (popierių, kartoną).
Šiuolaikiniuose modeliuose elektroniniu būdu reguliuojami kaitimo elementai leidžia greitai pradėti darbą (po ±5 min.) ir užtikrina reikiamą darbinę temperatūrą (iki 200°C). Termoplastinių klijų srautą ant klijuojamų paviršių reguliuoja gaiduko paspaudimas ir mechaninė klijų strypelio pastūma. Kai klijų pistoletas karštas, darbo pertraukų metu jis pastatomas stačias, atremiant jį į atlenkiamą stovelį. Pistoletas turi keičiamus, įvairaus diametro, nuo lašėjimo apsaugančius antgalius, skirtus klijuoti sunkiai prieinamose vietose.
Į terminio klijavimo pistoletą įstatomos reikiamos spalvos ir rūšies termoplastinių klijų lazdelės (universalūs, medžio ir kt. klijai). Klijų lazdelių diametras būna iki 11 mm, ilgis – iki 20 cm.
Berzgainiai

Istorija

Spėjama, kad čia stovėjusi viena svarbiausių Mindaugo pilių (Berzgainių pilis).

Aplinkinės gyvenvietės

Valai
Jurgis Čartoriskis

Biografija

Kilęs iš Lietuvos didikų Čartoriskių giminės. Tėvas Jonas Fiodorovičius Čartoriskis, motina Ana Zaslavska.
Pagojai (Biržai)

Aplinkinės gyvenvietės

Palejas – 2,6 km
Muoriškiai – 1,3 km
Antupė – 1 km
Nemunėlio Radviliškis – 3,1 km
Jokūbiškis – 1,4 km
Bėnupė (kaimas) – 2 km
Šilagala – 2,7 km
Kraukliai – 2,9 km
BIRŽAI – 23 km
Bėčiūnai (Biržai) – 2,5 km
Optinis kaupinimas

Lazerio kaupinimas yra fizikinis procesas, kuriuo metu išorinio šaltinio (dar vadinamo kaupinimo) energija yra perduodama lazerio aktyviajai terpei. Išorinio šaltinio energija yra sugeriama terpėje, kurios atomai sugerties metu yra sužadinami. Kuomet dalelių kiekis sužadintoje būsenoje viršija dalelių skaičių pagrindinėje arba mažiau sužadintoje būsenoje yra pasiekiama užpildos apgrąža. Šiomis sąlygomis priverstinis spinduliavimas tampa dominuojančiu sužadintos terpės relaksacijos mechanizmu ir aktyviojoje terpėje vyksta lazerinė generacija arba optinis stiprinimas. Lazerio kaupinimo galia turi būti didesnė negu lazerinės generacijos slenkstinė energija. Nuostoliai optiniame rezonatoriuje taip pat lemia lazerio kaupinimo kritinę galią.
Būdingiausi lazerio kaupinimo mechanizmai yra šviesa arba elektros srovė. Sutinkami ir egzotiniai kaupinimo mechanizmai, tokie kaip cheminės arba branduolinės reakcijos.
Milly Scott

Biografija

Milly Scott anksčiau buvo žinoma kaip džiazo klubų dainininkė. 1966 metais atlikėja laimėjo olandų nacionalinį atrankos konkursą Nationaal Songfestival, todėl turėjo teisę dalyvauti tarptautiniame 1966 m. „Eurovizijos“ dainų konkurse, vykusiame Liuksemburge. Su daina „Fernando en Filippo“ atlikėja užėmė 15 vietą. Vėlesniais metais Milly Scott kaip džiazo dainininkė išpopuliarėjo Anglijoje, Vokietijoje ir Švedijoje. Dešimtajame dešimtmetyje Milly atliko Baby Miller vaidmenį olandų draminiame seriale „Vrouwenvleugel“.
Kojai

Kojai - viena iš septynių šiaurės albanų genčių, gyvenančių Malesijoje (Albanija ir rytų Juodkalnija). Kojai yra albanų katalikų gentis, dar vadinama Koja e Kuçit. Kuçit nurodo, kad gentis susijusi su Kučio kalnu. Kojų genties žmonės yra kilę iš Kelmendo genties.
Serbiškai ir juodkalniškai kojas vyras vadinamas kojan, o kojė moteris - kojane.
Kojai kartu su kitais albanais krikščionimis ir slavais šimtus metų kovojo prieš osmanų okupaciją, stengėsi išlaikyti katalikišką tapatumą. Kojas Pretash Zeka Ulaj buvo vienas iš Malesijos pajėgų vadų, 1911 m. vadovavusių Dečičo mūšyje, kartu su garsiuoju hotu Ded Gjo Luli. Dokë Preci Krcaj, Cakë Uci Ivanaj, Gjeto Toma Kolcaj, Tomë Uci Ivanaj, Kolë Doka Marashaj, Marash Leca Gjokaj ir Gjeto Gjeka Ivanaj, žuvę Dečičo mūšyje, vadinami Septyniais kojų didvyriais.
Turanas (Konano pasaulis)

Turanas - išgalvotas regionas, karalystė R. E. Howardo sukurtame Konano pasaulyje.

Geografija

Turano karalystė yra pietvakariniame Vilajeto jūros krante. Joje gyvena hyrkaniečiai - tamsūs, aukšti, liekni žmonės. Tarp Turano ir Vakarų karalysčių yra plačios stepės, o pačioje šiaurėje ir pačiuose pietuose - dykumos.
Turanas garsėje savo plėšikais ir galingais turaniškais lankais. Moterys dėvi čadras. Drabužiai, net prasčiokų ir vergų, dažnai šilkiniai.

Kilmė

Manoma, kad Hovardas, aprašinėdamas Turaną, turėjo omenyje maždaug istorinį Turaną, atitinkanti Timūridų, Sasanidų imperijas ar Mogolų imperiją. Turano karalystės miestų pavadinimai (Aghrapur, Sultanapur, Shahpur) dažnai persiški. Karaliaus Yezdigerd vardas, matyt, paimtas iš Sasanidų karaliaus Yazdegerd III. Karaliaus Yildiz vardas kilęs iš turk. yıldız 'žvaigždė'.
Miestas Khawarizm galbūt atitinka Chorezmą (angl. Khwarezm), o Khorusun - Chorasano regioną Irane (angl. Khorasan).